रुक्मिणी नंदन प्रद्युम्न ने झुक कर राजा उग्रसेन, शूर, वसुदेव, बलभद्र, श्रीकृष्ण और गर्गाचार्य को प्रणाम किया। उन सब से युद्ध नीति और नियमों की सीख ली । उनसे आदेश और आशीर्वाद मिलने के बाद प्रद्युम्न इद्र के दिए हुए रथ पर आरूढ़ हुए और विशाल यादव-सेना लेकर दिग्विजय यात्रा के लिए निकल पड़े। सर्व प्रथम वे कच्छ देशों को जीतना चाहते थे। इस उद्देश्य से दल-बल के साथ उन्होंने कच्छ की राजधानी हालीपुर को ओर कूच किया।